b'\n_START_ARTICLE_\nAvtorotacija\n_START_PARAGRAPH_\nAvtorotacija je na\xc4\x8din letenja npr. pri avto\xc5\xbeiru ko se glavni rotor vrti zaradi aerodinami\xc4\x8dnega u\xc4\x8dinka, ko plovilo potuje skozi zrak. Torej rotorju ne dovajamo mo\xc4\x8di, kot pri helikopterju. Lahko pa tudi helikopter pristane z avtorotacijo, \xc4\x8de mu odpove motor. Pojem avtorotacija, vrtenje brez mo\xc4\x8di motorja, se uveljavil pri prvih poizkusih s helikopterji med letoma 1915 in 1920. _NEWLINE_V normalnem gnanem letu (pri helikopterju) se zrak od zgoraj pospe\xc5\xa1i navzdol. Pri avtorotaciji pa pride zrak od spodaj. S to tehniko se da pristati s helikopterjem, \xc4\x8de odpove motor. Piloti redno vadijo rotacijo in vsak enomotorni helikopter mora demonstriati avtorotacijo, da se lahko certificira._NEWLINE_Najdalj\xc5\xa1o avtorotacijo je izvedel Jean Boulet keta 1972, ko je dosegel rekordno vi\xc5\xa1ino 12.440 m (40.814 ft) v helikopterju A\xc3\xa9rospatiale Lama. Zaradi zunanje temperature \xe2\x88\x9263 \xc2\xb0C, je motor ugasnil, ko je zmanj\xc5\xa1al mo\xc4\x8d in ga ni bilo mogo\xc4\x8de znova zagnati. Z avtorotacijo je varno pristal._NEWLINE_Helikopterji lahko z avtorotacijo pristanejo tudi v primeru okvare repnega rotorja, ker avtorotacija ne ustvarja zasu\xc4\x8dnega momenta, kot letenje z gnanim rotorjem.'